CELEX: 32005R1009
Language: mt
Date: 2005-06-30 00:00:00
Title: Regolament tal-Kummissjoni (KE) Nru 1009/2005 tat- 30 ta' Ġunju 2005 li jemenda (KE) Nru 2799/1999 li jistabbilixxi regoli dettaljati sabiex jiġi applikat ir-Regolament tal-Kunsill(KE) Nru 1255/1999 rigward il-konċessjoni ta' għajnuna għall-ħalib xkumat u t-trab tal-ħalib xkumat intiż għall-għalf tal-annimali u l-bejgħ ta' dan it-trab tal-ħalib xkumat

156                 MT              Il-Ġurnal Uffiċjali ta’ l-Unjoni Ewropea                     24.12.2008

32005R1009

1.7.2005                        IL-ĠURNAL UFFIĊJALI TA’ L-UNJONI EWROPEA                            L 170/31

                  REGOLAMENT TAL-KUMMISSJONI (KE) Nru 1009/2005

                                          tat-30 ta' Ġunju 2005

  li jemenda (KE) Nru 2799/1999 li jistabbilixxi regoli dettaljati sabiex jiġi applikat ir-
 Regolament tal-Kunsill(KE) Nru 1255/1999 rigward il-konċessjoni ta’ għajnuna għall-
ħalib xkumat u t-trab tal-ħalib xkumat intiż għall-għalf tal-annimali u l-bejgħ ta’ dan it-
                                  trab tal-ħalib xkumat

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar
l-organizzazzjoni komuni tas-suq tal-ħalib u tal-prodotti tal-ħalib1, u b'mod partikolari l-
Artikoli 10 u 15 tiegħu,

Billi:

(1)        L-Artikolu 7(1) tar-Regolament tal-Kummissjoni (KE) Nru 2799/19992 jiffissa l-
           ammont ta' għajnuna għall-ħalib xkumat u t-trab tal-ħalib xkumat intiż għall-għalf tal-
           annimali filwaqt li jqis il-fatturi stipulati fl-Artikolu 11(2) tar-Regolament (KE)
           Nru 1255/1999. Fid-dawl tat-tnaqqis fil-prezz ta' intervent tat-trab tal-ħalib xkumat
           mill-1 ta' Lulju 2005, l-ammont ta' għajnuna għandha titnaqqas.

(2)        Ir-Regolament (KE) Nru 2799/1999 għandu għalhekk jiġi emendat skont dan.

(3)        Il-Kumitat ta' Ġestjoni għall-Ħalib u l-Prodotti tal-Ħalib ma tax opinjoni fil-limitu taż-
           żmien stabbilit mill-president tiegħu,

ADOTTAT DAN IR-REGOLAMENT:

                                                 Artikolu 1

Fl-Artikolu 7 tar-Regolament (KE) Nru 2799/1999, il-paragrafu 1 jinbidel b'dan li ġej:

1
           ĠU L 160, 26.6.1999, p. 48. Ir-Regolament kif emendat l-aħħar bir-Regolament tal-Kummissjoni (KE)
           Nru 186/2004 (ĠU L 29, 3.2.2004, p. 6).
2
           ĠU L 340, 31.12.1999, p. 3. Ir-Regolament kif emendat l-aħħar bir-Regolament (KE) Nru 2250/2004
           (ĠU L 381, 28.12.2004, p. 25).
 ---pagebreak--- 24.12.2008      MT             Il-Ġurnal Uffiċjali ta’ l-Unjoni Ewropea                   157

‘1. L-għajnuna hija ffissata għal:

         (a) EUR 2,42 għal kull 100 kg ta' ħalib xkumat b'kontenut ta' proteina ta' mhux anqas
         minn 35,6 % tal-estratt niexef mhux xaħmi;

         (b) EUR 2,14 għal kull 100 kg ta' ħalib xkumat b'kontenut ta' proteina ta' mhux anqas
         minn 31,4 % iżda anqas minn 35,6 % tal-estratt niexef mhux xaħmi;

         (c) EUR 30,00 għal kull 100 kg ta' tarb tal-ħalib xkumat b'kontenut ta' proteina ta'
         mhux anqas minn 35,6 % ta' l-estratt niexef mhux xaħmi;

         EUR 26,46 kull 100 kg ta' trab tal-ħalib xkumat b'kontenut ta' proteina ta' mhux
         anqas minn 31,4 % iżda anqas minn 35,6 % tal-estratt niexef mhux xaħmi.'”

                                            Artikolu 2

Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.

Għandu japplika mill-1 ta' Lulju 2005.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 30 ta’ Ġunju 2005.
Għall-Kummissjoni

Mariann FISCHER BOEL

Membru tal-Kummissjoni